ЕЗИКОВИ НАГЛАСИ КЪМ 
ТЕРМИНОЛОГИЯТА, 
СВЪРЗАНА СЪС ЗДРАВЕТО" 


Е|ЕМА КАМЕУБкА-МТКОГОУА 


Опімегѕуѓе РіомаімѕКі іт. Раіѕја НПепдагзКтедо 
– ЕПа му Ѕтоіапіе 


ТАМСОАСЕ АТП ТООЕЗ ТО НЕАГТН-КЕГАТЕО ТЕКМІМОІОСҮ. Пе рарег ргеѕепіѕ уоппр 
реор!е5 аиидев ѓіомагаѕ Беа Пр -ге1атед ѓёегтіпоіору. Такіпо по сопѕійегаііоп Ше гезш!в оЁ 
(Һе ѕіцӣу сопдистед ми бо ипіуегѕіу ѕіийепіѕ, ће ашог дгаму сопс! 1510105 сопсегпіпе Ше 
геаПзаноп оЁ ҺеаіҺ аѕ а сопсеріміёһ Емо ог тее-раг! еззепсе апа оЁ Ше ѕіуіѕііс 41 егепііаіоп 
оЁ ѕоте Неа -геаей ѓегтѕ, ће ѕоџгсеѕ оЁ іпѓогтабіоп оп Беа  Тор1св мһісһ уоџпе реор!е 
аге іпіегеѕіеа іп аз меП аѕ Һе ассеѕѕіБШіёу апа іпёеіеіБіу о ће іпѓогтабор соппесѓеа ми 


Беа В іп Вшрапап таѕѕ геда. 


Кеумогдв: Таприасе ай идев, іегтіпоІору, Беа!Р. 


Езиковите оценъчни нагласи (т. нар. езикови атитюди?) на съвременното бъл- 
гарско общество към вариантността в устната реч и към различни форми на същест- 
вуване на езика са актуална тема в най-новите изследвания на социолингвистите 
и социалните психолози [Алексова 2000, 2002, 2009, 2013; Алексова - Фетваджиева 
2006; Алексова - Славчева 2008; Кънчева 2008 и др.]. Оценъчни подходи са прилагани 
при изследването на езиковите нагласи към жаргонизми, вулгаризми и професио- 


нална лексика като неструктурни форми на съществуване на езика [Абазова 2014 |, 


1 Статията е част от изследване по проект НИ15-ФС-017/23.04.2015 г., финансиран от НПД на Плов- 
дивския университет Паисий Хилендарски. 


2 Под езикови атитюди се разбират взаимните поведенчески и оценъчни нагласи и предразположе- 
ния на носителите на различни езици (или различни форми на съществуване на езика) както към 
чуждите, така и към техните собствени езици или езикови варианти (Пачев 1993: 81). Понятието 
атитюд (от лат. аре! идо ‘готовност, склонност, итал. а ите предразположение”) в българската 
социолингвистична литература се синонимизира най-често с терминологичните словосъчетания 
оценъчна нагласа и оценъчно отношение. 

към диалекта като структурна езикова формация |Кръстанова 2000: 32-46; Каневска- 
Николова 2016], както и към отделни диалектни явления | Каневска-Николова 2009]. 

Здравето като основна ценност на съвременния човек от високотехнологич- 
ното модерно общество може да се изследва в разнообразните му форми и прояв- 
ления от различни научни позиции. Едно от интересните измерения на здравето 
е отражението му като феномен в терминологичната лексика, в която и чрез която 
се проявяват и разкриват не само езиковите, но и психологическите, социалните 
и поведенческите нагласи на личността. 

Първите български данни за терминология, свързана със здравето, се отнасят 
към 20-те години на ХІХ в., когато се оформя терминологията в различни научни и со- 
циални области. Е. Пернишка установява, че българската възрожденска медицинска 
терминология бележи редица сходства с терминологиите на другите науки: появява 
се и се формира в научно-популярните съчинения на базата на различни български 
диалекти и по-развити езици; характеризира се с пуризъм и липса на лексикална 
норма, с постепенно функционално-стилистично обособяване на конкуриращите се 
средства и развитието им от дублети в синоними [Пернишка 1980: 53]. В следосво- 
божденския период с развитието на университетското образование у нас се създава 
медицинска литература на български език, чрез която се установява и стабилизира 
българската медицинска терминология |Кънчева 2009: 23]. В цитираните тук пуб- 
ликации Е. Пернишка и П. Кънчева разглеждат анатомичните термини като част от 
специалните названия на медицината и здравеопазването. Анатомичните термини са 
отнесени от П. Кънчева към термините за назоваване на предмети, които се числят 
към т.нар. предметни или конкретни имена, изпълняващи както денотативна, така 
и сигнификативна функция. 

В това изследване под терминология, свързана със здравето се имат предвид 
всички термини и техни синоними, свързани с медицината и здравеопазването. 

С цел да се изследват езиковите нагласи на младото поколение към употре- 
бата на здравна терминология в медиите (в частност вестникарския език) и в разго- 
ворната реч, в периода ноември-декември 2015 г. проведох анкетно проучване с бо 
студенти във Филиала на ПУ Паисий Хилендарски в гр. Смолян (вж. приложената 
анкетна карта). Анкетата бе анонимна и обхващаше респонденти от различни курсове 
и специалности. 

Най-напред анкетираните трябваше да дадат свое определение на понятието 
здраве. В Български тълковен речник за здраве е дадено следното тълкуване: Нор- 
мално, добро състояние и развитие на жив организъм. Срв. болест (БТР 1994: 274). 


В Уикипедия четем: Здравето е ниво на функционалност при живите организми, 

състояние - хомеостаза, при което организмът е уравновесен... При хората, това 
е общо състояние на ума, тялото и духа, при което няма болест, нараняване или болка. 
Известната дефиниция на Световната здравна организация (СЗО), в сила от 1948 г., 
е още по-широка: състояние на пълно физическо, психическо и социално благополу- 
чие, а не просто отсъствие на болест или недъг. 

Ключовата дума и в трите определения е състояние - тази дума се среща в 1/3 
от анкетите, като: 

- в 40% от анкетните карти (а. к.) присъства като състояние на организма 

(в две от анкетите е уточнено което не е извън нормите и при което 
организмът е уравновесен); 

- в 3096 ота. к. е определена с компонентите физическо и психическо 

(компонентите физически и психически се срещат в още няколко 
а. к. като адвербиализирани форми); 
- взо% ота. к. е съпътствана от несъгласуваните определения на тялото 
и духа или на духа и тялото, както и на тялото и ума или на ума и тялото. 

При 10% от анкетираните понятието здраве е дефинирано само чрез компонент 
физически или тялото, който компонент присъства в двете определения за здравето 
на Уикипедия и СЗО. 

При друга група от анкетираните определението е направено чрез отрица- 
ние на антоними: да не си болен, да не боледуваш, да нямаш заболявания, липса 
на болести, няма наранявания и болка, не изпитваме болка, функциониране на 
организма без затруднения - отговорите на тази група също имат връзка с опреде- 
ленията на Уикипедия и СЗО. 

Най-обща формулировка, че здравето е най-важното за човека (с добавки здрав 
дух, здраво тяло, ако няма здраве, няма нищо), както и фактор за съществуване, са 
дали около 18%. Има и две афористични определения: Здравето е безценно, то не 
може да бъде заменено или купено с пари; Здравето е всичко на този свят - богатство. 
В една от анкетите е добавено: Когато е здрав, човек води пълноценен живот. Тези 
отговори кореспондират с дефиницията на СЗО за здравето като пълно физическо, 
психическо и социално благополучие. 

14% са се затруднили да дадат отговор. 

Както се вижда от дадените отговори на първия въпрос, здравето се свързва 
преди всичко с човека и живите организми. 

Голяма част от анкетираните не са могли да изпълнят задачата към втория въп- 
рос от анкетата - да посочат 5 думи, които са термини, свързани със здравето. Въз 


основа на дадените отговори бе съставен списък от 69 думи - най-много се повтарят 

изследвания, ваксина(и), болест(и), вирус, инжекция(и), лекарства и лечение. 60% от 
посочените думи присъстват в Речник на медицинските термини на портала здраве. 
Бе |г4гауеБо/?с-у|, а при други 20% могат да се посочат медицински термини, свър- 
зани с тези думи. 

Повечето от анкетираните са се затруднили да дадат разговорен вариант на 
термините грип, ваксина, инсулт, пневмония и варицела. За грип преобладава вариан- 
тът настинка, за ваксина - имунизация или инжекция, за инсулт - удар, за варицела 
– шарка. За пневмония са дадени описателни словосъчетания като: възпаление на 
белите дробове, инфекция на горните и долните дихателни пътища, остра кашлица 
и болка в гърдите, тежка форма на заболяване на дихателните органи и др. 

На въпроса Откъде се информирате по интересуващите Ви здравни въпроси? 
част от анкетираните са посочили повече от един източник: 

- интернет - 72%; 

- личен лекар / лекарите / лекар и лекарствени средства - 3306; 

- медии (в частност - телевизия) - 1906; 

- книги, приятели, от работата си, отвсякъде - единични отговори. 

От дадени отговори става ясно, че над 7096 от младежите се информират по 
интересуващите ги здравни въпроси от интернет и едва една трета - от лекарите 
и лекарствените средства. Не е изненадващ високият процент на информиращите 
се млади хора от интернет, който предлага лесно достъпни отговори на всякакви 
здравни въпроси. При изписване на ключовата дума здраве в търсачката Гугъл се 
появяват множество сайтове като хагауе.Ьд (Новини за здравето на всеки), гдгауе. 
пе: (Българският здравен портал), гдгауе.гога!.сот (Здраве и здравни съвети), 
һёірѕ:/ умум.гасПаза.Бд/ггауе/ (Здраве - новини от 24сһаѕа.Ьд), улум/.БПЕ2.Ба/Пеа! 
(здравни съвети на информационната агенция), Гадугопе.Ьд/ггауе/ (портал на Бѓу за 
здравни съвети), тоеѓо-хатауе.сот (Онлайн магазин за продажба на качествени про- 
дукти за вашето здраве), ћеа/ећ.һд (Здравето от А до Я - информационна платформа 
за здравни съвети), г2дгауе-Бд.еи (Различният поглд върху медицината - сайт за 
безплатни медицински консултации), ууу. пеѕ.Ьд/?саі=5 (здравни новини и съ- 


вети от информационната агенция) и мн. др. 


На петия въпрос в анкетата (Достатъчна ли е информацията, свързана със 
здравето, в медиите?) с да са отговорили 25%, ас “не” - 7506, т.е. според три чет- 
върти от анкетираните млади хора информацията в медиите, свързана със здра- 
вето, не е достатъчна. Обяснението на високия процент анкетирани, отговорили 


отрицателно, можем да търсим в стеснения смисъл, който те влагат в понятието 

медии - явно го свързват предимно с телевизия и радио, пренебрегвайки интернет 
изданията като електронна медия. 

На шестия въпрос (Разбираем ли е медийният език, когато се пише или говори 
на здравни теми?) 6200 са отговорили да (с едно уточнение донякъде), а останалите 
3896 са дали отрицателен отговор. 

Следващата задача верифицира тези отговори, тъй като изисква обяснение 
на три термина, взети от в. Телеграф. Половината от анкетираните не са отговорили 
изобщо или са дали отговор Не знам. 

А) антракс (от старогр.: дудра - въглен; латинско име: Риза тадпа; на бъл- 
гарски известен и като синя пъпка, сибирска язва, въглен и злокачествен оток) 
- ‘остро заразно заболяване, което се характеризира с тежка интоксикация. Болестта 
се разпространява главно от трупове на заразени и умрели домашни и диви животни. 
По хората се разпространява чрез контакт със заразени животни, заразена почва, месо 
и предмети, имали досег с трупа. 

Анкетните отговори са ранжирани по честота на посочване: 

- болест 

- инфекциозна болест / остра инфекциозна болест 

- заразна болест 

- зараза (вирус) 

- остра инфекция 

- отровен (бял) прах 

- бактериологично оръжие / химическо оръжие 

- пауза“. 

Само три отговора са по-разгърнати и дават по-детайлна информация: 

- болест под формата на сини образувания по кожата 

- заразна болест, която се разпространява от мъртви животни 

- остра инфекциозна болест, която се характеризира с тежка интоксикация. 

Б) миелофиброза? – миелопролиферативно заболяване, което се характеризира 
с разрастване на фиброзна и остеоидна тъкан в костния мозък и наличие на промени 


в периферната кръв. 


з Експертите: Могат да ви заразят със СПИН, хепатит и антракс - Телеграф, 23.07.2015, с. 4 
(тези твари може да пренасят болести като СПИН, хепатит и дори актуалната в момента 
зараза антракс); Крият ново огнище на антракс.) - Телеграф, 8.08.2015, с. 7. 


4 Очевидно думата антракс е объркана сантракт на базата на паронимията. 


5 НЗОК ще заплаща хапа за миелофиброза - Телеграф, 29.07.2015, с. 6. 

Тук отговорите се свеждат най-общо до следните: 

- хронично заболяване 

- болест / заболяване 

- заболяване на костния мозък. 

Само два еднакви отговора съдържат по-пълна информация: заболяване, което 
се характеризира с разрастване на фиброзна тъкан в костния мозък. 

В) бруцелоза" - инфекциозна болест, инфектирането на човека става най-често 
при консумиране на заразени или замърсени продукти (месо, мляко и други). 

Отговорите по честота на посочване са: 

- болест 

- бактериална (?) 

- бактериална инфекция 

- бактериално заболяване 

- заболяване 

- заразно заболяване 

- инфекциозна болест 

- съставка. 

Отново два еднакви отговора съдържат по-пълна информация: заболяване при 


животните (свинете), може и при хората. 


Въз основа на резултатите от проведената анкета могат да се направят следните 
основни изводи: 

1. Здравето като концепт с двуединна или триединна същност се осъзнава от 
малка част от анкетираните млади хора. Само един отговор се доближава до форму- 
лировката за пълно физическо, психическо и социално благополучие. 

2. Посочените от анкетираните лица термини (или техни синоними) във връзка 
със здравето са най-употребимите разговорни варианти в речевата практика. Не се 
осъзнава стилистичната диференциация при някои здравни термини (кои са езикови 
средства със стилов белег за научния стил и кои са техни разговорни варианти). 

з. Повече от половината анкетирани смятат, че медийният език е разбираем, 
когато се пише или говори на здравни теми, но се затрудняват да обяснят здравни 


термини, използвани във вестниците. 


6 Бруцелоза тръшна 12 души - Телеграф, 30.07.2015, с. 5; Още 36 души със симптоми на бруцелоза - 
Телеграф, 3.08.2015, с. 6. 

ПРИЛОЖЕНИЕ 


АНКЕТНА КАРТА 


1. Дайте Ваше определение на понятието „здраве”. 


з. Посочете разговорен вариант на следните термини: 
а) грип - 
б) ваксина - 
в) инсулт - 
г) пневмония - 
д) варицела - 


4. Откъде се информирате по интересуващите Ви здравни въпроси? 
Посочете източник. 


5. Достатъчна ли е информацията, свързана със здравето, в медиите? 
а) Да б) Не 


6. Разбираем лие медийният език, когато се пише или говори на здравни теми? 
Оградете в кръгче верния отговор: 


а) Да б) Не 


7. Какво означават термините, използвани във високотиражен български 
ежедневник: 


а) антракс - 
б) миелофиброза - 


в) бруцелоза - 

